runetrust/blame-folketinget-dk huggingface dataset:
Simon Kollerup (S), 2018-04-04:
Når den her sag fortjener to spørgsmål i Folketingssalen og den gennemgang, den har fået i dag, er det jo, fordi det er problem for Folketingets arbejde, hvis statsministeren sådan lidt efter forgodtbefindende kan vælge at hoppe ud af rollen som statsminister og sige, at nu er tingene meget private – måske fordi der begynder at opstå politiske problemer omkring dem, så er det pludselig meget privat, og så er der ikke adgang til at spørge til det.
Flemming Oppfeldt (V), 2003-03-27:
Hvis man går ind på arbejdsformidlingens hjemmeside, Vejle Amt, gårs dato, er der 20 job til rådighed for flygtninge og indvandrere, som umiddelbart kan bestrides; 20 job bare i Vejle Amt, de står klar i dag - det gjorde de i hvert fald i går.
Elisabeth Arnold (RV), 1999-04-29:
Der er masser af avisdebatter, og der er masser af foreninger, der holder møder om ØMU'en, og alle vi, der beskæftiger os med europapolitik herinde, bliver jævnlig bedt om at bidrage til artikelserier og bidrage med skriftlige indlæg i debatten, og der er også her i Folketingssalen afholdt utrolig mange diskussioner om ØMU'en, men desværre må man sige, at det er ikke nogle debatter, der trækker fulde huse. Folketingets EU-Oplysning har materiale til rådighed, og der er oplysningspenge til forskellige organisationer, som alle søger på samme vilkår, og der er økonomiske oversigter og ØMU-pjecer fra ministerierne osv. I øvrigt har vi en anden fordel, og det er jo, at ØMU'en faktisk fungerer i øjeblikket, idet den er sat i gang og er 4 måneder gammel.
Kim Andersen (V), 2003-12-16:
der har været megen offentlig debat om sagen; ministeren har besvaret i alt mere end 230 spørgsmål; forslagene har været behandlet i seks udvalgsmøder; der har været samråd, og der har også været en høring, som vi fra regeringspartiernes side imødekom oppositionen med på alle de områder, det overhovedet var muligt, så lang tid vi ikke skulle krænke en privat aftalepartners rettigheder.
Ebbe Kalnæs (CD), 1999-02-02:
Enten kræver det en ekstrem høj straf, som stort set stopper store dele af bevægeligheden i det her samfund, eller det kræver, at vi tager ganske mange milliarder kroner, og det er jeg ikke sikker på finansministeren ville bryde sig om, til at gå ind og reducere og omlægge vores afgift på biler i en sådan grad, at folk rent faktisk ville skynde sig lidt at få deres bil skiftet, altså gå over til en langt mere energibesparende.
Nick Hækkerup (S), 2020-11-25:
Det skal ikke forhindre os i at have et rigtig godt samarbejde, og jeg synes faktisk, at de skridt, vi så forhåbentlig kan tage i fællig i forhold til at sikre, at vi får gjort noget ved det her problem – noget rigtigt ved det her problem – skal vi glæde os over.
Pia Gjellerup (S), 2005-11-09:
De kommuner, der har meget høje takster i forhold til det loft, der er over taksterne, kommer til at lide et stort indtægtstab og skal have en stor kompensation, mens de kommuner, der har lave takster, faktisk vil få en meget lav indtægtsnedgang, fordi deres skatteydere har betalt regningen.
Inger Støjberg (V), 2013-04-02:
Det næste element i lovforslaget indebærer, at alle nyankomne flygtninge og deres familiemedlemmer fremover skal tilbydes en frivillig helbredsmæssig vurdering, der skal sikre en tidlig afdækning af psykiske såvel som fysiske helbredsproblemer, som ellers kan blive en barriere for den pågældende flygtnings og familiens integration.
Ole Glahn (RV), 2007-05-23:
Der er bl.a. taget nogle gode initiativer i landdistriktsprogrammet, men jeg kan nu godt være lidt betænkelig ved den måde, disse lokale aktionsgrupper bliver organiseret på, fordi jeg kan frygte, at der bliver for langt fra de lokale landsbyforeninger og de lokale foreninger til det overordnede organ, som nu vil blive meget præget af, at der er politikere og der er store interesseorganisationer repræsenteret.
Trine Torp (SF), 2020-01-21:
Vi bakker også op om den del af lovforslaget, som handler om at få præciseret loven om socialtilsyn, så det bliver tydeligere, at intentionen er godkendelse af og tilsyn med det samlede tilbud, og også den del, der handler om at lempe på kravene til formålsbestemmelser i vedtægter for fonde på det sociale område, så de mere fleksibelt kan ændre deres tilbud, så det matcher behovene hos brugerne.
Jørn Neergaard Larsen (V), 2016-02-24:
Jeg finder det væsentligt, at vi giver rum til, at den danske model får lejlighed til at udvikle sig, og det er vores intention, men jeg mener ikke, at det bør give anledning til, at vi i Folketinget begynder at gøre os til dommere over, hvordan virksomheder, privatpersoner eller institutioner gør deres specifikke køb præget af de overvejelser om pris og kvalitet eller praktiske hensyn, der ligger bag deres køb.
Ole Sohn (SF), 2006-04-20:
Medmindre hr. Ole Sohn er indstillet på, at vi ligesom delegerer lovgivningskompetencen til et ekspertorgan eller laver sådan et andetkammer, der sidder og tager stilling til, om de beslutninger, vi træffer herinde, nu også kan føres ud i livet, når man i øvrigt underkaster dem en særlig analyse i forhold til kommunalselvstyret, er der jo ikke andre end os selv.
Jakob Axel Nielsen (KF), 2008-12-04:
Det, som jeg så var ude at sige, og som hr. Per Clausen har brugt en stor del af sin taletid på, var blot en stilfærdig bemærkning om lægerne - for alt skal styres fra lægelig hånd; jeg er enig med hr. Preben Rudiengaard i, at uanset hvad man måtte mene om mig og mine kompetencer, er det aldrig sundhedsministeren, den til enhver tid siddende i øvrigt, der skal blande sig i, hvordan man behandler og ordinerer medicin.
Nicolai Wammen (S), 2003-12-12:
Der skal være finansiering krone til krone, men i forhold til 2010 må vi også bare sige, at den her regering med god hjælp fra Dansk Folkeparti er kørt fuldstændig skævt ud over rampen, og jeg har endnu ikke set nogen uafhængig økonom, der mener, at den her regering er på rette spor.
René Skau Björnsson (S), 2007-04-24:
Og der synes vi jo, at det nu vil være oplagt at se på at fremme processen og sørge for, at den urimelighed, der vil overgå nogle pensionister, som lige pludselig står med ekstraudgifter på fra 2.500 og op til 5.000 kr., må vi have gjort noget ved.
Claus Hjort Frederiksen (V), 2009-02-06:
Jeg vil gerne lige holde fast ved det udsagn, fordi oppositionen mange gange har fremført, at 300-timers-reglen ofte rammer indvandrerkvinder, hvilket den anser som et problem, fordi der er tale om en særlig svag gruppe, som ikke bør mødes med krav og konsekvens.
Mogens Nørgård Pedersen (KRF), 2003-02-20:
Det er vi naturligvis glade for, og vi er også glade for det arbejde, som gøres på Nordsøen. På den anden side er vi også opmærksomme på, at den aktivitet, der foregår på Nordsøen, er risikofyldt. Det er store investeringer, det er langsigtede investeringer, og derfor skal der også nødvendigvis være en vis ro omkring det arbejde, som gøres der.
Jakob Sølvhøj (EL), 2021-05-04:
Altså, det, der jo er problemet ude i den enkelte kommune i dag, er, som vi har set det i Guldborgsund og andre steder, at der hviler et tryk på sagsbehandlerne, og det betyder, at der er en meget stærk tendens til at vægte økonomien højere, og det kan man i øvrigt også gøre, fordi serviceloven blev ændret i 2012, så der blev adgang til at give økonomien et stærkere fokus.
Lotte Bundsgaard (S), 2005-01-13:
Jeg håber, vi vil se de borgerlige ordførere og også meget gerne ministeren komme herop og forklare, hvordan det kan være, at de dårligst stillede børn ikke skal have den mad, de velstillede børn får, og hvorfor små børn helt ned til et halvt eller et helt år skal have madpakke med, altså skal have grøden med hjemmefra, som regeringen foreslår i lovforslaget.
Carsten Bach (LA), 2017-05-29:
Jeg er selvfølgelig lidt ked af at høre, at Det Radikale Venstre ikke kan støtte op om lovforslaget, men jeg vil lige prøve at spole lidt tilbage til nogle af de første bemærkninger, ordføreren havde, for lige at være sikker på, om jeg forstod det helt rigtigt.
Stine Brix (EL), 2012-02-07:
Derfor mener jeg, at det, der burde være løsningen på de her problemer, er, at man annullerer de skattelettelser, som blev givet til de højeste indkomster, så vi som samfund f.eks. har råd til, at de familier, som bliver ramt af de her ulykkelige omstændigheder, ikke også skal slås med en alvorlig økonomisk situation.
Hans Andersen (V), 2016-05-23:
Det betyder, at arbejdsevnen skal være nedsat i et sådant omfang, at man ikke er i stand til at forsøge sig selv ved et almindeligt arbejde eller et fleksjob, og kommunen skal derfor ikke iværksætte f.eks. virksomhedspraktik, revalidering eller ressourceforløb for at vurdere, om borgeren vil være i stand til at udvikle sin arbejdsevne.
Anni Matthiesen (V), 2024-04-03:
Jeg tror egentlig, vi alle sammen kan blive enige om, som også både ministeren og den tidligere ordfører har sagt, at det med at være tryg er noget af det afgørende for i det hele taget at kunne modtage undervisning for vore børn, og derfor er det også utrolig vigtigt, at man både i undervisningstiden, men også i pauserne kan føle sig tryg og for den sags skyld også godt tilpas inden for folkeskolens rammer.
Tommy Ahlers (V), 2019-02-27:
De har sendt, tror jeg, 2.700 rykkere ud, og det har medført, at 10 mio. kr. er blevet tilbagebetalt og der er indgået betalingsaftaler for yderligere 40 mio. kr. Så det der med, at der overhovedet ikke sker noget, er altså ikke helt korrekt.
Karsten Nonbo (V), 2011-03-22:
På trods af at der i lovforslaget står, at der ikke bliver plads til nogen sideanlæg eller rastepladser, har jeg ved et spørgsmål til Vejdirektoratet fået et svar den 10. februar, hvori man skriver, at Vejdirektoratet i den videre projektering vil se på mulighederne for, at der kan ske en forberedelse til en rasteplads.
Steffen W. Frølund (LA), 2024-01-25:
Punkt 4 var, at det skulle være differentieret, sådan at grønnere flyvninger skulle intensiveres og derved skulle slippe for afgift – sådan at en teoretisk fuldstændig grøn flyvning ingen flyafgift eller passagerafgift skulle have, for hvorfor beskatte en flytur, når vi alle sammen er enige om, hvilket vi kunne høre under det tidligere beslutningsforslag, vi skulle forhandle om, at flyture har vi sådan set ikke noget imod.
Bendt Bendtsen (KF), 2000-05-25:
Der kan jeg kun henholde mig til, at i regeringsgrundlaget Ny kurs fra 1993 var det regeringens plan, at det offentlige forbrug frem til år 2000 reelt skulle øges med 1 pct. årlig, og det svarer så til en stigning på ca. 20 mia. kr. De seneste tal viser imidlertid, at den faktiske realvækst af det offentlige forbrug fra 1993 til 2000 har været 2,5 pct., hvilket svarer til en samlet stigning på godt 40 mia.
Frode Sørensen (S), 2001-01-12:
Rigspolitiembedet var således aldrig i tvivl om, at lønnen var skattepligtig, og ønskede heller ikke, at den skulle være skattefri; det fremgår oven i købet direkte af kontrakterne, at det ekstra tillæg som følge af udsendelsen er skattepligtigt.
Frank Aaen (EL), 1999-10-07:
Argumentet bruges for alt muligt, i sin tid for forringelse af efterlønnen, nu for mere brugerbetaling, men et svar, jeg har fået fra finansministeren på et spørgsmål, som jeg havde stillet så præcist, at jeg også fik det rigtige svar, viser jo klart, at der ikke er nogen dramatisk udvikling i forsørgerbyrden.
Pernille Vermund (NB), 2023-11-29:
Når jeg spørger, som jeg gør, er det jo, fordi der virkelig er mange penge på spil her, og det er klart, at når der er mange penge på spil for en industri og for nogle virksomheder, så betyder det jo også, at der er nogle interesser, som man gerne vil fremme.
Per Clausen (EL), 2009-03-10:
Det er derfor, vi har sagt, at en økonomisk omstilling for os er et af de absolut centrale elementer i at sikre sunde fødevarer, ordentlig dyrevelfærd og hindre, at man fortsat har forurening med pesticider i grundvand og natur, og den omlægning er for os at se en vigtig del.
Christian Rabjerg Madsen (S), 2022-05-12:
I og med at vi har en afgrænsning geografisk, er der jo en stram sammenhæng mellem den kriminalitet, man begår og forvolder udfordringer med, og det sted, man bor, og derfor synes jeg, at det følger naturligt som en sanktion, at man ikke længere kan optræde og være der, hvor man bor.
Yvonne Herløv Andersen (CD), 1998-05-05:
Men da kvindens stilling i samfundet var meget langt fra det, vi kender i dag med hensyn til retsstilling og uddannelse, er det jo ikke svært at forestille sig, at antallet af illegale aborter suppleret med diskrete ophold var betragteligt, så der er vel ikke nogen kvinder, der ønsker sig tilbage til tiden før den frie abort.
Dennis Flydtkjær (DF), 2018-11-20:
Som bruger af spilmarkedet ved man jo godt, at man med stor sandsynlighed taber i den sidste ende, men hvis der er nogle, der er så gode og heldige, at de faktisk går hen og vinder på det, skal der jo også være en risiko for branchen, at der faktisk også er nogle, der kan tjene penge på det her, og det er jo ikke rimeligt, hvis man selv for små beløb, eller man har spillet ganske få gange, bliver udelukket.
Høgni Hoydal (T), 2004-10-07:
Det er områder, som Danmark i dag administrerer på vegne af os, der flyttes til EU, og så er spørgsmålet: Skal Danmark vælge de færøske og grønlandske interesser, eller skal det vælge de interesser, som det danske flertal i Folketinget og regeringen nu finder bedst?
Søren Pape Poulsen (KF), 2017-11-15:
Udlændingeloven hører jo så som bekendt ikke under mig, den hører under udlændinge- og integrationsministeren, men jeg kan sige, at det allerede følger af reglerne i dag, at hvis en kriminel udlænding kan udvises af Danmark, så skal dette ske, medmindre det med sikkerhed er i strid med Danmarks internationale forpligtelser herunder menneskerettighedskonventionens artikel 8.
Ole Birk Olesen (LA), 2012-08-20:
Grunden til, at danskerne skal betale mere i skat for f.eks. vand, mælk, ost, biler, cigaretpapir, øl, vin, kaffe, te og glødelamper er, at regeringen, Venstre og Konservative vil skaffe penge til 60.000 flere offentligt ansatte i 2020 i stedet for til 52.000 flere.
Mette Frederiksen (S), 2002-03-20:
Hvorfor vil Det Konservative Folkeparti ikke være med til at sikre fædrenes rettigheder, så det igen bliver en valgmulighed og ikke tvang? Eller sagt på en anden måde: Hvorfor vil Det Konservative Folkeparti med det her finanslovforslag skabe en endnu større ulighed mellem mænd og kvinder også i pensionsøjemed?
Kristian Thulesen Dahl (DF), 1999-01-28:
Vi var meget glade, da Højesteret sagde ja til, at spørgsmålet om Maastrichttraktatens forenelighed med grundloven kunne behandles i det danske retssystem, og vi var meget glade for, at Højesteret også selv påtog sig behandlingen af sagen i sidste ende på en - synes vi - meget seriøs måde.
Simon Emil Ammitzbøll (UFG), 2009-04-17:
Det, der er tale om her, er en diskussion, der handler om, om vi vil lave en sammenkobling fra den første sætning alene om en stigning af antisemitismen i visse muslimske miljøer og så til en generel diskussion om, at religionsfrihed og andre grundlæggende frihedsrettigheder skal genoprettes.
Jens Rohde (V), 1999-05-25:
Hvad angår public service, har jeg været på talerstolen én gang og sige, at vi ganske enkelt ønsker, at man laver en analyse af, hvad det kommercielle marked kan klare, og det, som det kommercielle marked kan klare, er kommercielt; fint, det lader vi markedet klare, og det, som det kommercielle marked ikke kan bære, må så være public service.
Susanne Zimmer (ALT), 2019-10-10:
Omkring omkostningsgodtgørelse er det helt rimeligt, at man dropper den, fordi det er urimeligt, at vi til typisk udenlandske selskaber, pensionskasser og fonde giver adgang til at anvende danske tilskudsordninger til at få prøvet tilbagekaldelse af afgørelse om refusion i forhold til udbytteskat.
Martin Lidegaard (RV), 2006-04-25:
Det, jeg vil spørge ministeren om – jeg håbede på, at han ville besvare det under sin tale – er, om ministeren, hvis det kan ende med, at der med det her lovforslag sker en polarisering mellem de rige og fattige familiers børn, mellem de oprindelige danskere og nydanskerne, vil sikre, at der tages nogle forholdsregler, så det ikke sker.
Søren Pind (V), 2011-11-16:
Vi kan ikke få svar på, hvad der har ligget i den sikkerhedsgodkendelse, som statsministeren har foretaget, hverken i forhold til den manglende sikkerhedsgodkendelse, hr. Henrik Sass Larsen har været udsat for, eller den sikkerhedsgodkendelse, som statsministeren har givet erhvervs- og vækstministeren.
Pernille Skipper (EL), 2014-12-18:
Så vil jeg høre, om det er korrekt forstået, at Konservative gerne vil nedsætte den styregruppe, som det er foreslået at nedsætte, og om man så, når den styregruppe så har rammerne for en eventuel forsøgsordning, gerne vil være med til at starte en forsøgsordning.
Ole Stavad (S), 2002-12-06:
Med hensyn til skattesystemer og at lukke for spekulation lykkedes det os jo heldigvis at få lukket de værste og det meste, allerede inden fru Gitte Seeberg kom ind, og der kan jeg sige, at Venstre og De Konservative konsekvent stemte imod alt det, der ryddede op i det.
Stine Brix (EL), 2013-12-12:
Så hvad er Finansministeriets begrundelse for, at netop Goldman Sachs, der, som hr. Frank Aaen rigtigt sagde, er kendt som en af skurkene bag en af historiens største finanskriser, som har fået en af den amerikanske finanshistories største bøder og som i øjeblikket er under mistanke for spekulation i aluminiumspriser, skal have nogle helt særlige magtbeføjelser i forhold til dansk energiproduktion og energiforsyning?
Jacob Jensen (V), 2021-12-14:
For reglerne kan jo være gode nok, men hvis der ikke er nogen sager og vi kan konstatere, at vi ved, at det, uanset om det hedder 677 t, i hvert fald er et stort beløb og et højt niveau, vi taler om. Så har der været nogen sager – og i givet fald, hvad er udkommet blevet af dem?
Jan E. Jørgensen (V), 2012-11-13:
Jeg går ud fra, at SF f.eks. har en hjemmeside og andre moderne ting, og så kunne skatteministeren da gå foran med et godt eksempel og her i Folketingssalen nu love, at Socialistisk Folkeparti af hensyn til miljøet ved det næste folketingsvalg vil afstå fra at udgive politisk propaganda på papir.
Peder Hvelplund (EL), 2019-10-22:
Men kan ordføreren ikke bekræfte, at der trods alt med den aftale, der er lavet i år, er afsat væsentlig flere penge til sundhedsvæsenet – altså til de ansatte, til personalet, til patienterne – ikke i forhold til at niveauet bliver løftet, men i forhold til at vi trods alt holder status quo; i modsætning til de aftaler, der er blevet indgået de foregående år, f.eks. sidste år, hvor der kun blev afsat 1 mia. kr., og hvor der trods alt i år er blevet afsat 1½ mia. kr., selv om det på ingen måde er prangende?
Johanne Schmidt-Nielsen (EL), 2007-12-06:
Du kan tolke det, lige præcis som jeg siger det, nemlig at jeg ikke kender den tidligere lovgivning, men hvis Dansk Folkeparti til gengæld mener, det er så vigtigt at sikre, at der ikke er brugerbetaling, så synes jeg da, at Dansk Folkeparti skulle tage at stemme for Enhedslistens forslag om, at vi laver en lov mod brugerbetaling i Danmark.
Jann Sjursen (KRF), 2002-12-09:
Det skal dog siges, at det i forbindelse med de forskellige aftaler på forskningsområdet er lykkedes at komme igennem med en lille genopretning på nogle af de områder her, og det er selvfølgelig positivt, men det står slet ikke mål med de nedskæringer, der i øvrigt er foretaget på området. For det femte vil jeg nævnte, at vi fra Kristeligt Folkepartis side har taget spørgsmålet om politiets ressourcer op i forbindelse med dette års finanslovforhandlinger, idet vi mener, at det nuværende politiforlig og de muligheder, politiet har i dag, er stærkt reducerede som følge af, at overarbejdspuklen er kanonstor for vores politi og altså ikke har udviklet sig i nedadgående retning i det seneste halve år, som følge af at Danmark har haft EU-formandskabet.
Ole Vagn Christensen (S), 2003-05-07:
Jeg skal ikke kunne sige, om ministeren er ved at nærme sig de 90 år, men jeg vil gerne anholde en ting, og det er, at på selve solcelleområdet har der været forskning nu igennem mange år, og der har Nordvestjysk Folkecenter jo sådan set også haft sin berettigelse og sin betydning. Men på de to områder, som jeg nævnte, brintenergien og bølgeenergien, har ministerens indgreb betydet, at man sådan set er sat lysår tilbage.
Søren Krarup (DF), 2004-06-04:
Det har ført til, at vi har allieret os med sprogkyndige og har stillet krav om, at retningslinjerne for indfødsret, det såkaldte kontorcirkulære, skal strammes for sprogprøvens vedkommende i en sådan grad, at de, der opnår dansk indfødsret, kan tale et rimeligt dansk og således orientere sig i den offentlige debat, der er deres baggrund for at kunne stemme til et folketingsvalg.
Anders Fogh Rasmussen (V), 2005-05-25:
Asylmyndighederne, og det vil altså sige Udlændingestyrelsen og Flygtningenævnet, vurderer i alle sager, om en asylansøger ved en tilbagevenden til sit hjemland risikerer forfølgelse, tortur eller straf, og det har integrationsministeren også redegjort for i sine tidligere svar til spørgeren med baggrund i den samme sag.
Jens Rohde (V), 2003-06-03:
undskylder da ikke, hvis man lader stå til i dag, det gør det da ikke, og det er derfor, jeg ikke forstår, uanset hvem der har hvilke motiver til hvad, at venstrefløjen vedblivende kan tale om universelle menneskerettigheder, kan tale om humanisme, men aldrig nogen sinde er villig til at gå ind og handle over for despoter og diktatorer, som udrydder deres egne befolkninger, som holder dem undertrykt i fattigdom og utryghed.
Flemming Møller Mortensen (S), 2011-03-31:
Med hensyn til det sidste, hr. Per Clausen spørger mig om, må jeg sige, at efter de deputationer, vi har haft inde, og de møder, vi har afholdt med medarbejdere og studerende fra de her uddannelsesinstitutioner, og efter det møde, vi har holdt i forligskredsen med kulturministeren, mener jeg, at vi i meget, meget høj grad har rettet ind efter de ønsker, både de ansatte og de studerende har givet udtryk for, også i forbindelse med høringen af det her lovforslag.
Martin Geertsen (V), 2019-03-19:
I forlængelse af den debat har ministeriet jo også gennemført en, hvad der på moderne kommunikationsnydansk kaldes en interessentundersøgelse, og den undersøgelse viser bl.a., at redegørelserne skaber – og det er jo godt nok – en grad af opmærksomhed omkring ligestillingsarbejdet; men den viser også, at relevansen og måske mest af alt anvendeligheden ikke modsvarer det administrative arbejde, der så ligger bag udarbejdelsen af redegørelserne.
Karina Sørensen (DF), 2002-11-19:
Og det er en af de få uddannelser, hvor der er overflod af praktikpladser. Det er vigtigt for Dansk Folkeparti, at eleverne på landbrugsuddannelserne får den teoretiske og praktiske viden, eleverne har brug for, da det er vigtigt at sikre landbruget dygtige folk i fremtiden.
Merete Riisager (LA), 2012-11-23:
Derfor vil jeg gerne spørge ordføreren, om ikke han er parat til, at regeringen laver en undersøgelse af, hvilke omkostninger sociale klausuler har ude i kommunerne, som jo allerede anvender dem, så man kan se, hvor meget tid kommunerne bruger, hvor meget tid virksomhederne bruger, hvor mange ressourcer der bliver anvendt på sociale klausuler, hvor meget bureaukrati det skaber, og ikke mindst, hvad det betyder for de unge mennesker, der skal ud i en virksomhed, som ikke ønsker at have dem der, men bare er blevet nødt til at skrive under på et stykke papir for at kunne byde på en offentlig opgave.
Poul Nielson (S), 1997-11-20:
Vi bør tværtimod af al kraft bidrage til erkendelsen af, at såvel fattigdommen som miljøproblemerne udgør en fælles trussel og en fælles udfordring, som Nord og Syd bør møde i et mere tillidspræget og fremadrettet samarbejde end det, der hidtil har kunnet lade sig realisere.
Kim Christiansen (DF), 2008-11-06:
Det er generelt Dansk Folkepartis opfattelse, at indførelsen af forbudszoner med stor sandsynlighed får en negativ indvirkning på trafiksikkerheden og på miljøet, alene af den grund, at det vil kræve flere mindre køretøjer og dermed også - som lige omtalt - væsentligt flere antal højresving.